钦定古今图书集成/理学汇编/文学典/第072卷 > 韦骧
## 钦定古今图书集成/理学汇编/文学典/第072卷 > 韦骧

按《浙江通志》：“骧字子骏，钱塘人。年十七，以文谒王安
石，甚称之。每一赋成，学者传诵。既登进士，累官利州
路运判，移福建路。年饥，议请赈贷，骧以去京师远，不
及上书待报，乃檄州县发廪，而请逮违法之罪于朝。
闽盗阻险为州县患，吏畏怯，争言招纳。骧处画斩捕
方略，咸就捕，部内肃然。召为主客郎中，出为夔州路”
司宪、知明州，提举洞霄宫，卒。骧乐易静退，孝友廉平，
文章藻丽，其政事亦有闻。著有《韦先生集》十二卷，赋
二十卷。